III LIIDE

ÕIGUSVÕIME HINNANGU JA ÕIGUSKESKKONNA HINNANGU NÕUDED

TARGETis osalejate õigusvõime hinnangu nõuded

[lisada keskpank]

[aadress]

Osalemine [süsteemi nimi]s

[koht]

[kuupäev]

Lugupeetud härra või proua,

Meile, [lisada osaleja või osaleja filiaali nimi] [koosseisulise või lepingulise] õigusnõuniku pädevuses, esitati taotlus anda käesolev hinnang [jurisdiktsioon, kus osaleja on asutatud; edaspidi „jurisdiktsioon“] seotud õigusküsimuste kohta seoses [osaleja nimi] (edaspidi „osaleja“) osalemisega [TARGETi osasüsteemis] (edaspidi „süsteem“).

Käesolev hinnang piirdub [jurisdiktsiooni] õigusaktidega, mis kehtivad käesoleva hinnangu kuupäeval. Me ei ole uurinud käesoleva hinnangu andmiseks ühegi teise jurisdiktsiooni õigusakte ning ei anna ega mööna seoses selliste õigusaktidega ühtki seisukohta. Iga alljärgnev väide ja hinnang on [jurisdiktsiooni] õiguse kohaselt võrdselt õige ja kehtiv olenemata sellest, kas osaleja tegutseb raha ülekandmise korraldusi andes ja rahaülekandeid saades oma peakontori või ühe või mitme filiaali kaudu, mis asuvad [jurisdiktsioonis] või sellest väljaspool.

I. UURITUD DOKUMENDID

Käesoleva hinnangu andmiseks oleme uurinud järgmisi dokumente:

1) osaleja kehtiva [asutamisdokumendi] tõestatud ärakiri/ärakirjad;

2) [lisada, kui on asjakohane] [äriregistri] väljavõte ja [lisada, kui on asjakohane] [krediidiasutuste registri või muu samalaadse registri] väljavõte;

3) [lisada ulatuses, mis on asjakohane] ärakiri osaleja litsentsist või muust dokumendist, mis tõendab tema õigust osutada pangandus-, investeerimis-, rahaülekande või muid finantsteenuseid kooskõlas juurdepääsukriteeriumidega osalemiseks TARGETis [jurisdiktsioonis];

4) [lisada, kui on asjakohane] ärakiri osaleja nõukogu või muu kõrgemalseisva organi otsusest [kuupäev], [aasta], mis tõendab osaleja nõusolekut järgida allpool määratletud süsteemidokumente; ja

5) [volikirjad ja muud dokumendid, mis tõendavad allpool määratletud süsteemidokumentidele allakirjutamise õigust osaleja nimel]; ja kõik muud dokumendid, mis puudutavad osaleja põhikirja, volitusi ja lube, mis on vajalikud või kohased käesoleva hinnangu andmiseks (edaspidi „osaleja dokumendid“).

Käesoleva hinnangu andmiseks oleme samuti uurinud:

1) Süsteemi suhtes kehtiv [lisada TARGETis osalemise ühtsete tingimuste rakendusakt] [kuupäev] (edaspidi „eeskirjad“); ja

2) [...]. Eeskirjade ja […] kohta kasutatakse allpool nimetust „süsteemidokumendid“ (ja koos osaleja dokumentidega „dokumendid“).

II. EELDUSED

Käesolev hinnang põhineb dokumentide osas järgmistel eeldustel:

1) meile esitatud süsteemidokumendid on originaalid või tõesed ärakirjad;

2) süsteemidokumentide tingimused ning neist tulenevad õigused ja kohustused on kehtivad ja õiguslikult siduvad vastavalt [süsteemi liikmesriigi] õigusele, mida vastavalt süsteemidokumentide sisule tuleb nende suhtes kohaldada, ning [süsteemi liikmesriigi] õiguse valik süsteemidokumentidele kohaldavaks õiguseks on [süsteemi liikmesriigi] õigusega kooskõlas;

3) osaleja dokumendid on asjakohaste osapoolte poolt nende pädevuse ja volituste piires kehtivalt vormistatud, kinnitatud, vastu võetud või rakendatud ning kohastel juhtudel esitatud ning

4) osaleja dokumendid on siduvad nende adressaatidele ning ühtegi nende tingimust ei ole rikutud.

III. HINNANGUD OSALEJA KOHTA

A. Osaleja on nõuetekohaselt asutatud ja registreeritud või tal on [jurisdiktsiooni] õigusele vastav muu korrektne juriidilise isiku staatus.

B. Osalejal on kõik vajalikud juriidilise isiku volitused, et täita temale kohustuslikest süsteemidokumentides tulenevaid õigusi ja kohustusi.

C. Osalejale kohustuslike süsteemidokumentide vastuvõtmine või rakendamine ja neist tulenevate õiguste ja kohustuste täitmine ei riku mingil viisil osalejale või osaleja dokumentidele kohaldatavat [jurisdiktsiooni] õigusakti.

D. Ühegi osalejale kohustusliku süsteemidokumendi vastuvõtmiseks, kehtivuseks, täitmisele pööramiseks või sellest tulenevate õiguste ja kohustuste teostamiseks ei ole vaja ühegi [jurisdiktsioonis] pädeva kohtu, valitsus- või õigusasutuse täiendavat volitust, heakskiitu, nõusolekut, taotlust, registreerimist, notariseerimist ega muud kinnitust.

E. Osaleja on teinud kõik äriõiguslikud toimingud ning võtnud muud meetmed, mis on [jurisdiktsiooni] õiguse kohaselt vajalikud, et tagada tema süsteemidokumentidest tulenevate kohustuste seaduslikkus, kehtivus ja siduvus.

Käesolev hinnang kehtib selle andmise kuupäeva seisuga ning on adresseeritud ainult [keskpangale] ja [osalejale]. Ükski teine isik ei või käesolevat hinnangut kasutada ning käesoleva hinnangu sisu ei või avaldada ilma meie eelneva kirjaliku nõusolekuta ühelegi isikule peale adressaatide ning nende õigusnõustajate, välja arvatud Euroopa Keskpank ja Euroopa Keskpankade Süsteemi kuuluvad riikide keskpangad ja [jurisdiktsiooni] [riigi keskpank/reguleerivad asutused].

Lugupidamisega,

[allkiri]

EMP-välise TARGETis osaleja õiguskeskkonna hinnangu nõuded

[lisada keskpank]

[aadress]

[süsteemi nimi]

[asukoht]

[kuupäev]

Lugupeetud härra või proua,

Meile, [osaleja või osaleja filiaali nimi] (edaspidi „osaleja“) [koosseisulise või lepingulise] õigusnõustaja pädevuses, esitati taotlus anda [jurisdiktsioon, milles osaleja on asutatud; edaspidi „jurisdiktsioon“] õiguse alusel hinnang [jurisdiktsiooniga] seotud õigusküsimuste kohta seoses osaleja nimi osalemisega TARGETi osasüsteemis (edaspidi „süsteem“). Viited [jurisdiktsiooni] õigusaktidele hõlmavad kõiki [jurisdiktsiooni] asjakohaseid õigusakte. Me anname käesolevaga hinnangu [jurisdiktsiooni] õiguse kohaselt eelkõige väljaspool [liikmesriiki] asutatud osaleja suhtes seoses tema poolt süsteemis osalemisest tulenevate õiguste ja kohustustega, mis on ette nähtud allpool määratletud süsteemidokumentides.

Käesolev hinnang piirdub [jurisdiktsiooni] õigusaktidega, mis kehtivad käesoleva hinnangu kuupäeval. Me ei ole uurinud käesoleva hinnangu andmiseks ühegi teise jurisdiktsiooni õigusakte ega anna ega mööna seoses selliste õigusaktidega ühtki seisukohta. Me eeldame, et teiste jurisdiktsioonide õigusaktidest ei tulene midagi, mis võiks käesolevat hinnangut mõjutada.

1. UURITUD DOKUMENDID

Käesoleva hinnangu andmiseks oleme uurinud järgmisi dokumente ning muid dokumente, mida oleme pidanud vajalikuks või asjakohaseks:

1) Süsteemi suhtes kehtiv [lisada TARGETis osalemise ühtsete tingimuste rakendusakt] [kuupäev] (edaspidi „eeskirjad“); ja

2) kõik muud dokumendid, mis reguleerivad süsteemi ja/või suhteid osaleja ja teiste süsteemis osalejate vahel ning suhteid süsteemis osalejate ja [keskpanga] vahel.

Eeskirjadele ja […]-le osutatakse edaspidi kui „süsteemidokumentidele“.

2. EELDUSED

Käesoleva hinnangu andmiseks oleme seoses süsteemidokumentidega eeldanud, et:

1) süsteemidokumendid on asjakohaste osapoolte poolt nende pädevuse ja volituste piires vormistatud, vastu võetud ja kehtivalt kinnitatud või rakendatud ning kohastel juhtudel esitatud;

2) süsteemidokumentide tingimused ning neist tulenevad õigused ja kohustused on kehtivad ja õiguslikult siduvad vastavalt [süsteemi liikmesriigi] õigusele, mida vastavalt süsteemidokumentide sisule tuleb nende suhtes kohaldada, ning [süsteemi liikmesriigi] õiguse valik süsteemidokumentidele kohaldavaks õiguseks on [süsteemi liikmesriigi] õigusega kooskõlas;

3) osalejatel süsteemis, mille kaudu edastatakse mis tahes raha ülekandmise korraldusi või saadakse rahaülekandeid või mille kaudu täidetakse süsteemidokumentidest tulenevaid mis tahes õigusi või kohustusi, on rahaülekandeteenuste litsents kõikides asjakohastes jurisdiktsioonides, ning

4) meile ärakirjade või näidistena esitatud dokumendid vastavad originaalidele.

3. HINNANG

Tulenevalt eelnevast ja arvestades järgmiste märkustega anname järgmise hinnangu:

3.1. Riigi õiguskeskkonna õiguslikud asjaolud [asjakohases ulatuses]

Järgmised [jurisdiktsioon] õigusega seotud asjaolud on kooskõlas süsteemidokumentidega ega välista mingil juhul süsteemidokumentidest tulenevaid osaleja kohustusi: [loetelu riigispetsiifilistes õigusküsimustest].

3.2. Maksejõuetuse üldküsimused

3.2.a. Maksejõuetusmenetluste liigid

Ainsad maksejõuetusmenetluse liigid (sealhulgas kompromiss ja tervendamine), mis käesoleva hinnangu tähenduses hõlmavad kõiki menetlusi osaleja [jurisdiktsioonis] asuva vara ja võimalike filiaalide suhtes, mida võidakse osaleja suhtes [jurisdiktsiooni] õiguse kohaselt rakendada, on järgmised: [menetluste loetelu originaalkeeles ja inglise keeles] (edaspidi ühiselt „maksejõuetusmenetlus“).

Lisaks maksejõuetusmenetlusele võib osaleja, tema vara või kõikide [jurisdiktsioonis] võimalike filiaalide suhtes [jurisdiktsiooni] õiguse kohaselt kohaldada [loetleda originaalkeeles ja inglise keeles kõik kohaldatavad moratooriumid, sundhaldused või muud menetlused, mille tulemusena võidakse peatada maksed osalejalt ja osalejale või kohaldada nende maksete suhtes piiranguid, või muud sellised menetlused] (edaspidi ühiselt „muu menetlus“).

3.2.b. Rahvusvahelised lepingud maksejõuetuse kohta

[Jurisdiktsioon] või [jurisdiktsiooni] piirkond on järgmiste maksejõuetust käsitlevate rahvusvaheliste lepingute pooleks: [kui on asjakohane, lisada sellised, mis mõjutavad või võivad mõjutada käesolevat hinnangut].

3.3. Süsteemidokumentide täitmisele pööratavus

Allpool toodud punkte arvestades on [jurisdiktsiooni] õiguse kohaselt kõik süsteemidokumentide sätted siduvad ja täitmisele pööratavad neis sätestatud tingimustel, eelkõige osaleja suhtes mis tahes maksejõuetusmenetluse või muu menetluse algatamise korral.

Eelkõige anname järgmise hinnangu:

3.3.a. Raha ülekandmise korralduste töötlemine

Raha ülekandmise korralduste töötlemist käsitlevad [lisada I lisa I osa artiklite 17 ja 18, I lisa II osa artiklite 4–7 ja 9, I lisa III osa artiklite 5–10 ja 14–17, I lisa IV osa artiklite 4 ja 6–7, I lisa V osa artiklite 6 ja 10 asjakohased rakendussätted] on kehtivad ja täitmisele pööratavad. Sealhulgas on kõik selliste sätete kohaselt töödeldud raha ülekandmise korraldused kehtivad, siduvad ja täitmisele pööratavad [jurisdiktsiooni] seaduste kohaselt. Eeskirjade säte, millega määratletakse täpne ajahetk, mil osaleja poolt süsteemi edastatud raha ülekandmise korraldus muutub täitmisele pööratavaks ja tagasivõtmatuks [lisada I lisa I osa artikli 18 asjakohane rakendussäte] on [jurisdiktsiooni] õiguse kohaselt kehtiv, siduv ja täitmisele pööratav.

3.3.b. [Keskpanga] ülesannete täitmise pädevus

Maksejõuetusmenetluse või muu menetluse algatamine osaleja suhtes ei mõjuta süsteemidokumentidest tulenevaid [keskpanga] pädevust ega volitusi. [Kinnitada [asjakohasel juhul], et: sama hinnang kehtib ka kõikide teiste üksuste (nt TARGETi võrguteenuste osutaja) kohta, kes osutavad osalejale teenuseid, mis on otseselt vajalikud ja nõutavad süsteemis osalemiseks].

3.3.c. Õiguskaitsevahendid probleemsündmuse esinemise korral

[Kui see on osaleja suhtes kohaldatav, eeskirjade [punktide loetelu] sätted, mis reguleerivad nõuete ennetähtaegset täitmist, nõuete tasaarveldamist osaleja hoiuste arvel, pandi või tagatise täitmisele pööramist, osalemise peatamist ja lõpetamist, kohustuse rikkumisega seotud viivisenõudeid ning lepingutest ja tehingutest taganemist ([lisada muud eeskirjade või süsteemidokumentide asjakohased sätted]) on [jurisdiktsiooni] õiguse kohaselt osaleja suhtes kehtivad ja täitmisele pööratavad.]

3.3.d. Peatamine ja lõpetamine

Kui see on osaleja suhtes kohaldatav, eeskirjade [punktide loetelu] sätestatud tingimused (seoses osaleja süsteemis osalemise peatamise ja lõpetamise tema suhtes maksejõuetusmenetluse või muu menetluse algatamisel või muudel rikkumise juhtudel süsteemidokumentides sätestatud tähenduses või kui osalejaga kaasneb mis tahes süsteemirisk või kui tal esineb tõsiseid talitlusprobleeme) on [jurisdiktsiooni] õiguse kohaselt asjakohastel juhtudel osaleja suhtes kehtivad ja täitmisele pööratavad.

3.3.e. Sanktsioonid

Kui see on osaleja suhtes kohaldatav, eeskirjade [punktide loetelu] sätted sanktsioonide kohta osaleja suhtes, kes ei tagasta tähtaegselt päevasisest või asjakohastel juhtudel üleöölaenu, on [jurisdiktsiooni] õiguse kohaselt osaleja suhtes kehtivad ja täitmisele pööratavad.

3.3.f. Õiguste ja kohustuste loovutamine

Osaleja õigusi ja kohustusi ei saa loovutada, muuta ega muul viisil üle anda kolmandatele isikutele ilma [keskpanga] eelneva kirjaliku loata.

3.3.g. Kohaldatav õigus ja kohtualluvus

Eeskirjade [punktide loetelu] sätted, eelkõige kohaldatava õiguse, vaidluste lahendamise korra, kohtualluvuse ja kohtukutsete kohta, on [jurisdiktsiooni] õiguse kohaselt osaleja suhtes kehtivad ja täitmisele pööratavad.

3.4. Tagasivõidetavad tehingud

Oleme seisukohal, et ühtegi süsteemidokumentidest tulenevat kohustust ega selle täitmist või järgimist enne maksejõuetusmenetluse või muu menetluse algatamist osaleja suhtes ei saa [jurisdiktsiooni] õiguse kohaselt tunnistada eelnimetatud menetlustes tagasivõidetava tehinguna või muul põhjusel kehtetuks.

Ilma eelnevat piiramata oleme seisukohal, et see kehtib muu hulgas mis tahes osaleja poolt süsteemi edastatud raha ülekandmise korralduste suhtes. Eelkõige oleme seisukohal, et eeskirjade [punktides] sätestatud tingimused, millega sätestatakse raha ülekandmise korralduste täitmisele pööratavus ja tagasivõtmatus, on kehtivad ja täitmisele pööratavad ning et mis tahes osaleja poolt edastatud ja eeskirjade [punktides] sätestatud korras töödeldud raha ülekandmise korraldusi ei saa [jurisdiktsiooni] õiguse kohaselt tunnistada maksejõuetusmenetluses või muus menetluses tagasivõidetava tehinguna või muul põhjusel kehtetuks.

3.5. Arestimine

Kui osaleja võlausaldaja nõuab [jurisdiktsiooni] õiguse kohaselt kohtult, valitsus- või muult [jurisdiktsiooni] pädevalt ametiasutuselt osaleja vara arestimist (sealhulgas mis tahes võõrandamiskeeld või mis tahes muu eraõiguslik või avalik-õiguslik menetlus, mille eesmärgiks on avaliku huvi või osaleja võlausaldajate kaitse) (edaspidi „arestimine“), oleme järgmisel seisukohal: [analüüs ja põhjendused].

3.6. Tagatised [kui kohaldatakse]

3.6.a. Õiguste loovutamine või varade hoiustamine tagatise andmiseks, pant ja/või tagasiostutehing

Loovutamine tagatisena on [jurisdiktsiooni] õiguse kohaselt kehtiv ja täitmisele pööratav. Eelkõige on kehtiv ja täitmisele pööratav pandi andmine või tagatistehingu tegemine vastavalt [viide vastavale kokkuleppele keskpangaga] [jurisdiktsiooni] õiguse kohaselt.

3.6.b. Tagatise saaja, pandipidaja või tagasiostutehingu ostjate eesõigus teiste võlausaldajate ees

Maksejõuetusmenetluse või muu menetluse algatamisel osaleja suhtes on osaleja poolt tagatise andmise eesmärgil loovutatud nõuete või panditud varaga tagatud [keskpanga] või teiste süsteemis osalejate nõuetel eesõigus muude osaleja võlausaldajate nõuete ees ja selle tagatise suhtes ei kohaldada muude võlausaldajate kasuks kehtivaid eesõigusi ning puuduvad eelistatud võlausaldajad.

3.6.c. Tagatise täitmisele pööramine

Isegi maksejõuetusmenetluse või muu menetluste algatamisel osaleja suhtes on teistel süsteemis osalejatel ja [keskpangal] kui [tagatise käsutajatel, pandipidajatel või tagasiostutehingu ostjatel, olenevalt sellest, mis on kohaldatav] vastavalt eeskirjadele täielik õigus pöörata [keskpanga] vahendusel täitmisele ja nõuda sisse osaleja õigusi või varasid.

3.6.d. Vormi- ja registreerimisnõuded

Puuduvad vorminõuded seoses osaleja õiguste või vara tagatisena loovutamisega või pandiks andmise või tagasiostutehingu sõlmimise ja täitmisele pööramisega ning [tagatisena loovutamise, pandi andmise või tagasiostutehingu tegemise, kui on kohaldatav] või selle osa [loovutamise, pandiks andmise või tagasiostutehingu tegemise, kui on kohaldatav] jaoks ei ole nõutav nende registreerimine üheski [jurisdiktsiooni] pädevas kohtus, või haldus-, justiits- või muus ametiasutuses.

3.7. Filiaalid [niivõrd, kui see on asjakohane]

3.7.a. Käesolev hinnang kehtib tegutsemisel filiaalide kaudu

Iga eespool esitatud väide ja hinnang osaleja kohta on [jurisdiktsiooni] õiguse kohaselt võrdselt õige ja kehtiv ka siis, kui osaleja tegutseb oma ühe või mitme filiaali kaudu, mis asuvad väljaspool [jurisdiktsiooni] õiguse kohaldamisala.

3.7.b. Kooskõla õigusega

Osaleja filiaali poolt süsteemidokumentidest tulenevate õiguste ja kohustuste täitmine ja järgimine ning raha ülekandmise korralduste esitamine, edastamine või vastuvõtmine ei riku ühelgi viisil [jurisdiktsiooni] õigust.

3.7.c. Nõutavad load

Osaleja filiaali poolt süsteemidokumentidest tulenevate õiguste ja kohustuste täitmiseks ja järgimiseks ning raha ülekandmise korralduste esitamiseks, edastamiseks ega vastuvõtmiseks ei ole nõutav mingi täiendav luba, kooskõlastus, heakskiit, avaldus, registreerimine, notariseerimine ega muu kinnitamine ühegi [jurisdiktsiooni] pädeva kohtu, haldus-, justiits- või muu ametiasutuse poolt.

Käesolev hinnang kehtib selle andmise kuupäeva seisuga ning on adresseeritud ainult [keskpangale] ja [osalejale]. Ükski teine isik ei või käesolevat hinnangut kasutada ning käesoleva hinnangu sisu ei või avaldada ilma meie eelneva kirjaliku nõusolekuta ühelegi isikule peale adressaatide ning nende õigusnõustajate, välja arvatud Euroopa Keskpank ja Euroopa Keskpankade Süsteemi kuuluvad riikide keskpangad ja [jurisdiktsiooni] [riigi keskpank/reguleerivad asutused].

Lugupidamisega,

[allkiri]